ΓΕΩΓΡΑΦΙΑ ΤΗΣ ΕΥΡΩΠΑΙΚΗΣ ΕΝΩΣΗΣ
Σχετικά με την εργασία
Για την αξιολόγηση του μαθήματος προβλέπεται, εκτός από την τελική γραπτή εξέταση, και υποχρεωτική γραπτή εργασία η οποία διενεργείται ατομικά ή σε ομάδες των δύο ατόμων. 
Το θέμα της εργασίας προτείνεται από τις φοιτήτριες και τους φοιτητές, με σύντομη αναφορά των βασικών αξόνων ανάλυσης, μέσα στην τάξη όπου και οριστικοποιείται. Ως τελική προθεσμία για την πρόταση και οριστικοποίηση των θεμάτων των εργασιών τίθεται το μάθημα της Πέμπτης 29/11/2018. Όσοι φοιτητές δεν έχουν ακόμη δηλώσει θέμα εργασίας, όμως επιθυμούν να εξεταστούν στο μάθημα, θα πρέπει να φροντίσουν για την απαραίτητη δήλωση-επεξήγηση του θέματός τους. Μέτα την προθεσμία αυτή καμία δήλωση θέματος δεν γίνεται δεκτή. 
Για την ολοκλήρωση της εργασίας και τη δυνατότητα τελικής παράδοσης στις εξετάσεις απαραίτητη είναι μία 15λεπτη προπαρουσίαση της εργασίας μέσα στην τάξη, στο σημείο όπου βρίσκεται η εργασία στον αντίστοιχο χρόνο [απαραίτητη ανάλυση της δομής, σχολιασμός των βασικών ζητημάτων που αντιμετωπίζει η εργασία και αναφορά της βασικής βιβλιογραφίας]. Ο χρόνος της προπαρουσίασης για κάθε ομάδα ορίζεται σε συνεννόηση με την διδάσκουσα σε κάποιο προηγούμενο μάθημα. Κάθε ομάδα οφείλει να φροντίσει για τον προσδιορισμό της ημέρας που θα κάνει την προπαρουσίαση της εργασίας της. Χωρίς πραγματοποίηση της προπαρουσίασης οι εργασίες δεν γίνονται δεκτές προς αξιολόγηση. 
Οι εργασίες θα παραδοθούν στο τέλος του εξαμήνου, την ημέρα των εξετάσεων, σε ηλεκτρονική μορφή στη διεύθυνση lilapante@aegean.gr. Οι εργασίες έχουν έκταση 3000 λέξεων, φέρουν εξώφυλλο και συμπεριλαμβάνουν απαραίτητα σωστή αναγραφή βιβλιογραφίας κατά το σύστημα Harvard τόσο μέσα στο κείμενο όσο και στο τέλος. 
Οι καλές εργασίες θα πριμοδοτήσουν σημαντικά την τελική αξιολόγηση των φοιτητών. 

